ทองคำปิดร่วง 13.5 ดอลล์
สัญญาทองคำตลาดนิวยอร์กปิดร่วงลง  13.5 ดอลล์ นักลงทุนจับตาประชุมอียู
27 มิ.ย. 2555

สัญญาทองคำตลาดนิวยอร์กปิดร่วงลง  13.5 ดอลล์ นักลงทุนจับตาประชุมอียู 
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 13.5 ดอลลาร์ หรือ 0.85% ปิดที่ 1,574.9 ดอลลาร์/ออนซ์
ทั้งนี้ นักลงทุนลดการถือครองทองคำซึ่งเป็นสินทรัพย์ที่ปลอดภัย หลังจากสแตนดาร์ด แอนด์ พัวร์/เคส ชิลเลอร์เปิดเผยว่า ราคาบ้านเดือนเม.ย.ปรับตัวขึ้นต่อเนื่องเป็นเดือนที่ 3 ติดต่อกัน โดยดัชนีราคาบ้านใน 20 เมืองใหญ่ปรับตัวขึ้น 0.7% ซึ่งบ่งชี้ว่า ตลาดอสังหาริมทรัพย์มีแนวโน้มปรับตัวสู่ช่วงขาขึ้น
นอกจากนี้ นักลงทุนยังมีท่าทีระมัดระวังก่อนที่การประชุมผู้นำอียูจะเริ่มขึ้นในวันพฤหัสบดีนี้ โดยคาดว่าที่ประชุมจะหารือในประเด็นกลไกรักษาเสถียรภาพยุโรป (ESM) หรือกองทุนช่วยเหลือถาวรที่จะมีผลบังคับใช้ในวันที่ 1 ก.ค.ปีนี้ แทนกองทุนรักษาเสถียรภาพการเงินยุโรป (EFSF) ซึ่งเป็นกองทุนช่วยเหลือชั่วคราวของภูมิภาคที่จะสิ้นอายุลงในกลางปีนี้